R  O  M  A  N  I  A

CONSILIUL LOCAL  AL  COMUNEI    VALCANI___
Judetul Timis ,Valcani nr.222

Telefon/fax : 0256 / 385205

 HOTARAREA

Nr.9 / 12.02.2013

privind însusirea Acordului cadru de cooperare privind organizarea şi exercitarea activitătii de audit public intern

Tinând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz, entitate publică fiind comuna, în calitatea acesteia de persoană juridică de drept public si, respectiv, de institutie publică locală,

apreciind oportunitatea unei cooperări între comune pentru asigurarea serviciilor de audit public intern, respectând în acelaşi timp independenţa şi funcţiile specifice fiecăreia dintre acestea,

urmărind facilitarea asigurării activitătii de audit public intern pentru mai multe comune, în temeiul unui acord de cooperare, prin relaţii profesionale bazate pe criterii de legalitate, economicitate, eficacitate, eficientă si colaborare pentru  realizarea obiectivelor specifice acestei activităti,

având în vedere prevederile:

a)
Cartei europene a autonomiei locale, adoptată la Strasbourg la 15 octombrie 1985 si ratificată prin Legea nr. 199/1997;  

b)
Legii nr. 672/2002 privind auditul public intern, cu modificările si completările ulterioare;

c)
art. 11 alin. (4) si art. 36 alin. (1), alin. (2) lit. e) si alin. (7) lit. a) si c) din Legea administratiei publice locale nr. 215/2001, republicată, cu modificările si completările ulterioare;

d)
art. 13 din Legea cadru a descentralizării nr. 195/2006;

e)
art. 35 alin. (6) din Legea nr. 273/2006 privind finantele publice locale, cu modificările si completările ulterioare;

f)   art. 942 si următoarele din Codul civil, referitoare la contracte sau convenţii;

g)
Codului muncii;

h)
Legii nr. 182/2002 privind protecţia informaţiilor clasificate, cu modificările si completările ulterioare;

i)
Codului de procedură civilă;

j)
Hotărârii Guvernului nr. 781/2002 privind protectia informatiilor secrete de serviciu, cu modificările si completările ulterioare; 

k)
Codului privind conduita auditorului intern, aprobat prin Ordinul ministrului finantelor publice nr. 252/2004;

l)
Statutului Asociatiei Comunelor din România, precum si de cele ale Statutului Filialei Judetene Timis  a Asociatiei Comunelor din România;

m) Hotărârii Consiliului Local nr. ……/……..… privind aderarea comunei Valcani la Asociaţia Comunelor din România,

luând act de:

a) referatul de aprobare prezentat de către primarul comunei, în calitatea sa de iniţiator, înregistrat sub nr. .........../.......... ............................... 2013.
b)  precum şi de raportul comisiei de specialitate a Consiliului Local, 

în temeiul prevederilor art. 45 alin. (1) si alin. (2) lit. f), art. 61 alin. (1) si (2), art. 62 alin. (1), precum şi ale art. 115 alin. (1) lit. b), alin. (3), alin. (5), alin. (6) si alin. (7) din Legea administraţiei publice locale nr. 215/2001, republicată, cu modificările si completările ulterioare,

CONSILIUL LOCAL AL COMUNEI VALCANI adoptă prezenta hotărâre. 

Art. 1. - (1) Se însuseste modelul-cadru al Acordului de cooperare privind organizarea şi exercitarea activitătii de audit public intern, potrivit anexei care face parte integrantă din prezenta hotărâre. 

(2) Obligatiile financiare rezultate din Acordul de cooperare prevăzut la alin. (1), pe întreaga durată de existentă a acestuia, se suportă din bugetul local al comunei Valcani.

Art. 2. - Prezenta hotărâre se aduce la îndeplinire de către primarul comunei Valcani. 

Art. 3. - (1) Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, primarului comunei, Prefectului Judeţului Timis si Filialei Judetene Timis a Asociatiei Comunelor din România şi se aduce la cunoştinţă publică prin afisare pe pagina de internet:  www.comunavalcani.ro                                                                                                                                                                                                                                  

Prezenta hotarare sa luat cu 9  voturi pentru din 9 consilieri prezenti.

